Na temelju članka 4. i 5. Zakona o kulturnim vijećima i financiranju javnih potreba u kulturi („Narodne novine“ broj: 83/22), članka 29. Statuta Općine Cerna („Službeni vjesnik“ Vukovarsko-srijemske županije, broj 13/09, 2/13, 24/14, 8/18 i 4/21) i članka 84. Poslovnika Općinskog vijeća („Službeni vjesnik“ Vukovarsko-srijemske županije, broj 13/09, 2/13, 8/18 i 2/22) Općinsko vijeće Općine Cerna na svojoj  7. sjednici održanoj 17. prosinca 2025. godine, donijelo je


PROGRAM JAVNIH POTREBA U KULTURI
ZA 2026. GODINU


Članak 1.

Ovaj Program obuhvaća  promicanje kulture  i unapređivanje kulturnog života općine.

Članak 2.

Javne potrebe u kulturi za koje se sredstva osiguravaju iz općinskog proračuna jesu  udruge građana i manifestacije u kulturi što pridonose razvitku i promicanju kulturnog života od interesa za općinu.

Članak 3.

U 2026. godini za program javnih potreba u kulturi utvrđuju se ukupna sredstva u iznosu 166.000,00 €. Za udruge je osigurano 18.000,00 €, a za financiranje kulturnih manifestacija na području općine Cerna osigurano je 108.000,00 €.

Članak 4. 

Sredstva  za financiranje javnih potreba iz Programa, osigurana su u Proračunu Općine Cerna za 2026. godinu.
Članak 5.

Program stupa na snagu osmog dana od dana objave u „Službenom vjesniku“ Vukovarsko-srijemske županije, a primjenjuje se od 01.01.2026. godine.

